laion/Wikipedia-Exotic huggingface dataset:
আব্বাস আলী খান

আব্বাস আলী খান (১৯১৪- ১৯৯৯) ছিলেন বাংলাদেশের একজন রাজনীতিবিদ। তিনি ১৯৭১ সালে মুক্তিযুদ্ধের বিরোধিতা করেন এবং মুক্তিযুদ্ধকালীন সময়ে পশ্চিম পাকিস্তানি শাসকদের উদ্যোগে গঠিত প্রাদেশিক সরকারের মন্ত্রীসভায় যোগ দেন। মুক্তিযুদ্ধকালীন তিনি পাকিস্তানের পক্ষে সরাসরি অবস্থান নেন এবং বংলাদেশের স্বাধীনতার বিরোধিতা করেন। মুক্তিযুদ্ধকালীন সময় পশ্চিম পাকিস্তানি শাসকদের উদ্যোগে ১৯৭১ সালের ৩ সেপ্টেম্বর ডাঃ আবদুল মুতালিব মালেককে গভর্নর নিয়োগ করা হয় এবং তার অধীনে তৎকালীন পূর্ব পাকিস্তানে ১৭ সেপ্টেম্বর একটি প্রাদেশিক সরকার গঠন করা হয় যেখানে আব্বাস আলী খান 'শিক্ষামন্ত্রী' হিসাবে নিযুক্ত হন এবং তা গ্রহণ করেন। যুদ্ধ-অব্যাহতির পর মুক্তিযুদ্ধে বাংলাদেশ বিরোধী কর্মকাণ্ডের জন্য তিনি দালাল আইন, ১৯৭২-এর অধীনে দোষী-সাব্যস্ত হয়ে যাবজ্জীবন কারাদন্ডে দণ্ডিত হন। পরবর্তীতে রাষ্ট্রপতি শেখ মুজিবর রহমানের ‘সাধারণ ক্ষমা’ ঘোষণার পর সুনির্দিষ্ট গুরুতর অভিযোগের অভাবে তাকে মুক্তি দেওয়া হয়। ১৯৭৯ সালে ধর্মভিত্তিক রাজনীতির উপর নিষেধাজ্ঞা তুলে নেয়া হলে জামায়াতে ইসলামী বাংলাদেশ তাদের কর্মকাণ্ড শুরু করে। আব্বাস আলী খান সে সময় এর ভারপ্রাপ্ত আমীরের দায়িত্ব পালন করেন। রচিত গ্রন্থাবলী জামায়াতে ইসলামীর ইতিহাস জামায়াতে ইসলামীর সংক্ষিপ্ত ইতিহাস বাংলার মুসলমানদের ইতিহাস মাওলানা মওদূদী:একটি জীবন, একটি ইতিহাস আলেমে দ্বীন মাওলানা মওদূদী মাওলানা মওদূদীর বহুমুখী অবদান মৃত্যু যবনিকার ওপারে ইসলামী আন্দোলনের কর্মীদের কাঙিক্ষত মান ঈমানের দাবী ইসলাম ও জাহেলিয়াতের চিরন্তন দ্বন্দ্ব একটি আদর্শবাদী দলের পতনের কারণঃ তার থেকে বাঁচার উপায় ইসলামী বিপ্লব একটি পরিপূর্ণ নৈতিক বিপ্লব সমাজতন্ত্র ও শ্রমিক MUSLIM UMMAH স্মৃতি সাগরের ঢেউ বিদেশে পঞ্চাশ দিন যুক্তরাজ্যে একুশ দিন বিশ্বের মনীষীদের দৃষ্টিতে মাওলানা মওদূদী ইসলামী আন্দোলন ও তার দাবী দেশের বাইরে কিছুদিন অনূদিত গ্রন্থাবলী পর্দা ও ইসলাম সীরাতে সরওয়ারে আলম (২-৫খন্ড) সুদ ও আধুনিক ব্যাংকিং (সহ-অনুবাদ) বিকালের আসর আদর্শ মানব ইসলাম ও সামাজি সুবিচার জাতীয় ঐক্য ও গণতন্ত্রের ভিত্তি ইসলামী অর্থনীতি (সহ-অনুবাদ) ইসরা ও মিরাজের মর্মকথা মুসলমানদের অতীত বর্তমান ও ভবিষ্যতের কর্মসূচী একটি ঐতিহাসিক সাক্ষাৎকার পর্দার বিধান ইসলামের পূর্ণাঙ্গ রূপ আসান ফিকাহ (১-২ খন্ড) তাসাউফ ও মাওলানা মওদূদী দালাল আইন, ১৯৭২ "এদের চিনুন, মুক্তিযুদ্ধের বিপক্ষের শক্তি ও পাকিস্তানের দোসররা যা বলেছে ও করেছে"। www.genocidebangladesh.org। Bangladesh Genocide Archive। মার্চ ২০১৫। ২১ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৫।  "পাকিস্তানের পক্ষে ছিল জামায়াত; একাত্তরে কী কী করেছি মনে নেই : মুজাহিদ"। দৈনিক সমকাল। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৫।  Nurul, Momen (১৯৮০)। Bangladesh, the First Four Years: From 16 December 1971 to 15 December 1975। Bangladesh Institute of Law & International Affairs। ওসিএলসি 499570532।  "মরহুম জনাব আব্বাস আলী খান"। Bangladesh Jamaat-e-islami। সংগ্রহের তারিখ ২০২১-০৩-২২।
ওসমান গণি

অধ্যাপক এম ওসমান গণি (জন্ম: ১ মার্চ ১৯১২ - মৃত্যু: ২১ জুলাই ১৯৮৯) ছিলেন একজন বাংলাদেশি শিক্ষাবিদ এবং বিজ্ঞানী। ১৯৬১ সালে তিনি পূর্ব পাকিস্তান কৃষি বিশ্ববিদ্যালয়ের (বর্তমান বাংলাদেশ কৃষি বিশ্ববিদ্যালয়) প্রথম উপাচার্য হিসেবে নিয়োগ পান। এছাড়া তিনি ঢাকা বিশ্ববিদ্যালয়ের একাদশ উপাচার্য হিসেবে ২০ ফেব্রুয়ারি, ১৯৬৩ তারিখ থেকে ১ ডিসেম্বর, ১৯৬৯ তারিখ পর্যন্ত তিনি দায়িত্ব পালন করেন। ওসমান গণি কিশোরগঞ্জ জেলার করিমগঞ্জ উপজেলার গুজাদিয়া ইউনিয়নের বৈরাটিয়াপাড়া গ্রামে ১৯১২ সালের ১ মার্চ জন্মগ্রহণ করেন। তার পিতার নাম হাজী মোঃ দরবার আলী এবং মাতার নাম মকবুলা বেগম। শৈশবে গ্রামের বিদ্যালয়ে প্রাথমিক ও মাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ের প্রাণ রসায়ন বিভাগে ভর্তি হন। ১৯৩৫ সালে প্রথম ভারতীয় মুসলমান হিসেবে উক্ত বিভাগ থেকে প্রথম শ্রেণীতে এমএসসি ডিগ্রী অর্জন করেন। ১৯৩৮ সালে কৃষি রসায়ন বিষয়ে লন্ডন বিশ্ববিদ্যালয় থেকে পিএইচডি ডিগ্রী লাভ করেন। গণি ১৯৪০ সালে মৃত্তিকা বিজ্ঞান বিভাগের লেকচারার হিসেবে ঢাকা বিশ্ববিদ্যালয়ে যোগদান করেন। ১৯৪৫ - ১৯৪৯ সালে তিনি বাংলার সরকারি কৃষি রসায়নবিদ এবং পরে পূর্ব পাকিস্তান সরকার কৃষি বিভাগে কর্মরত ছিলেন। ১৯৪৯ সালে তিনি পুনরায় ঢাকা বিশ্ববিদ্যালয়ে ফিরে যান এবং মৃত্তিকা বিভাগের অধ্যাপক ও প্রধান পদে অধিষ্ঠিত হন এবং পরে ভূ-বিজ্ঞান বিভাগেরও প্রধান হন। ১৯৬১-১৯৬৩ পর্যন্ত পাকিস্তান কৃষি বিশ্ববিদ্যালয়ের (বাংলাদেশের প্রথম কৃষি বিশ্ববিদ্যালয় ) প্রথম ভাইস চ্যান্সেলর হিসেবে কাজ করেন। ১৯৬৩ -১৯৭০ সালে তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। গনি ১৯৫৪ সালে পাকিস্তান একাডেমি অব সায়েন্সেসের একজন সহকারী নির্বাচিত হন এবং ১৯৭৬ সালে বাংলাদেশ একাডেমি অব সায়েন্সেসের সভাপতি নির্বাচিত হন । ১৯৭৯ সালে স্বতন্ত্র পদে বাংলাদেশ জাতীয় সংসদের সদস্য নির্বাচিত হন। ওসমান গণি ১৯৮৯ সালের ২১ জুলাই ঢাকায় মৃত্যুবরণ করেন। গণি শিক্ষা ও মৃত্তিকা বিজ্ঞান গবেষণায় অবদান রাখায় পাকিস্তান সরকার ১৯৫৯ সালে ‘সিতারা-ই-কায়েদ-ই-আজম’, ১৯৬৪ সালে ‘সিতারা-ই-পাকিস্তান’ খেতাব দেয়। এছাড়া ১৯৬৭ সালে আমেরিকার নর্দার্ন কলোরাডো বিশ্ববিদ্যালয় তাকে সম্মানসূচক ডি.এসসি ডিগ্রি প্রদান করে। "গণি, ওসমান"। বাংলাপিডিয়া। সংগ্রহের তারিখ ১৯ জুন ২০১৯।  বাংলাপিডিয়ায় ওসমান গণি
মাইক ভেলেটা

মাইকেল রবার্ট জন ভেলেটা (ইংরেজি: Mike Veletta; জন্ম: ৩০ অক্টোবর, ১৯৬৩) পশ্চিম অস্ট্রেলিয়ার পার্থে জন্মগ্রহণকারী সাবেক অস্ট্রেলীয় ক্রিকেটার। তিনি অস্ট্রেলিয়া ক্রিকেট দলের পক্ষ হয়ে ১৯৮৭ থেকে ১৯৯০ সালের মধ্যবর্তী সময়কালে টেস্ট ও একদিনের আন্তর্জাতিকে অংশগ্রহণ করেছেন। এছাড়াও ঘরোয়া ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেছেন। ডানহাতে ব্যাটিংয়ের অধিকারী ভেলেটা ১৯৮৭ সালে প্রথমবারের মতো বিশ্বকাপ জয়ী অস্ট্রেলিয়া দলের অন্যতম সদস্য ছিলেন। তার ক্ষিপ্রগতির ৩১ বলে ৪৫ রানের কল্যাণে অস্ট্রেলিয়া ৫ উইকেটে ২৫৩ রান সংগ্রহ করে প্রতিযোগিতায় শিরোপা লাভ করেছিল। সংক্ষিপ্ত খেলোয়াড়ী জীবনে তিনি ৮ টেস্ট ও ২০টি একদিনের আন্তর্জাতিকে অংশগ্রহণ করেছেন। শেফিল্ড শিল্ডের প্রতিযোগিতায় ১১৪ খেলাসহ প্রথম-শ্রেণীর ক্রিকেটের ১২৭ খেলায় অংশ নিয়েছেন। এছাড়াও, ঘরোয়া একদিনের ক্রিকেটে ওয়েস্টার্ন অস্ট্রেলিয়ার পক্ষে ৪১ খেলায় অংশগ্রহণ করেন। ১৯৮৭ সালের ক্রিকেট বিশ্বকাপে ভেলেটা অস্ট্রেলিয়ার পক্ষে গুরুত্বপূর্ণ ভূমিকা রাখেন। চূড়ান্ত খেলায় ইংল্যান্ড দলের বিপক্ষে তার কার্যকরী ব্যাটিংয়ে অস্ট্রেলিয়া ৭ রানের স্বল্প ব্যবধানে জয়লাভ করে ও প্রথমবারের মতো শিরোপা লাভ করে। টেস্ট পর্যায়ে তিনি কখনো তার দক্ষতা প্রদর্শন করতে পারেননি। তার সর্বোচ্চ রান মাত্র ৩৯। ১৯৮৯ সালের ইংল্যান্ড সফরে একদিনের আন্তর্জাতিকে উইকেট-কিপারের দায়িত্ব পালন করেন। ফেব্রুয়ারি, ১৯৯০ সালে সিডনিতে অনুষ্ঠিত পাকিস্তানের বিপক্ষে ৯ রান করায় দল থেকে বাদ পড়েন। ২০০১ সালে তিনি ওয়েস্টার্ন ওয়ারিয়র্সের কোচ হিসেবে তিন বছর মেয়াদে নিযুক্ত হন। কিন্তু দুই বছর পর ওয়েস্টার্ন অস্ট্রেলিয়ান ক্রিকেট অ্যাসোসিয়েশন তার সাথে চুক্তি বাতিল করে। অবশ্য বাকী এক বছরের জন্য তিনি পূর্ণাঙ্গ বেতন পান। এছাড়াও, ১৯৯৫-৯৬ থেকে ১৯৯৮-৯৯ মৌসুমে ঘরোয়া একদিনের ক্যানবেরা কমেটস দলের কোচ ছিলেন মাইক ভেলেটা। "Veletta's forgotten gem"। espncricinfo.com। ESPN। সংগ্রহের তারিখ ২ মে ২০১৪।  "1987–88 World Cup – Final"। Wisden Cricketers' Almanack। ESPN। সংগ্রহের তারিখ ৯ জানুয়ারি ২০১২।  অ্যান্ড্রু জেসার্স ১৯৮৭ ক্রিকেট বিশ্বকাপ অস্ট্রেলিয়া জাতীয় ক্রিকেট দল Benaud, Richie (১৯৯১)। Border & Co: A Tribute To Cricket's World Champions। Hamlyn Australia। আইএসবিএন 0-947334-31-9।  ক্রিকেট প্রবেশদ্বার Cricinfo article on Mike Veletta
বায়াতকারী মেঠো ধনেশ

বায়াতকারী মেঠো ধনেশ বা উত্তুরে মেঠো ধনেশ (Bucorvus abyssinicus) মেঠো ধনেশের মধ্যে একটি প্রজাতি। এরা মূলত আফ্রিকান পাখি। বিষুবরেখা থেকে উত্তরে পাওয়া যায়। এরা সাধারণত দিবাচর এবং দলবদ্ধভাবে থাকে। এদের বিচরণক্ষেত্র প্রায় ২ থেকে ১০০ বর্গ মাইল পর্যন্ত বিস্তৃত থাকে। এই প্রজাতির ধনেশ ৩০ থেকে ৪০ বছর পর্যন্ত বাঁচতে পারে। এরা প্রধানত মাটিতে নেমে খাদ্য গ্রহণ করে। সরীসৃপ, ব্যাঙ, শামুক, কীট এবং শশকের আকার অবধি সীমাবদ্ধ স্তন্যপায়ী এদের প্রধান খাদ্য। এছাড়াও এরা ফল-মূল, ডুমুর ইত্যাদি খেতেও পছন্দ করে। দুটি সবচেয়ে বড় প্রজাতির ধনেশের মধ্যে একটি হল বায়াতকারী মেঠো ধনেশ। অন্যটি হল দক্ষিণী মেঠো ধনেশ। এরা গড়ে প্রধানত ৯০ থেকে ১০০ সেমি (৩৫ থেকে ৩৯ ইঞ্চি) লম্বা এবং ওজন প্রায় ৪ কেজি (৮.৮ পা)। যদিও দক্ষিণী মেঠো ধনেশের থেকে এরা আকারে বড় হয় [১০২ সেমি (৪০ ইঞ্চি)], কিন্তু প্রকাশিত রিপোর্টে বলা হয় যে এই প্রজাতিটি দক্ষিণীর থেকে কিছুটা ছোটো আকারের হয়। জ্ঞাতিভাই দক্ষিণীর মতোই এদেরও উন্মুক্ত লম্বা পা আছে। পুরুষদের লাল রঙের এবং স্ত্রীদের ঘন নীল রঙের কন্ঠথলি আছে। এদের চোখের পাপড়ি খুব লম্বা হয় যা চোখকে ধূলা থেকে বাঁচায়। জোড়ায় ফোর্ট ওয়ার্থ চিড়িয়াখানাতে স্ত্রী ধনেশ ধনেশের ডিম BirdLife International (২০১২)। "Bucorvus abyssinicus"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Field Guide to the Birds of East Africa: Kenya, Tanzania, Uganda, Rwanda, Burundi by Stevenson & Fanshawe. Elsevier Science (2001), আইএসবিএন ৯৭৮-০৮৫৬৬১০৭৯০ "Birds: Hornbill"। San Diego Zoo। সংগ্রহের তারিখ ১৬ জুলাই ২০১৩।  "Abyssinian Ground Hornbill"। The Sacramento Zoological Society। [স্থায়ীভাবে অকার্যকর সংযোগ] উইকিমিডিয়া কমন্সে বায়াতকারী মেঠো ধনেশ সংক্রান্ত মিডিয়া রয়েছে।
একানংশা

একানংশা (সংস্কৃত: एकानंशा, Ekānaṁśā) হলেন একজন হিন্দু দেবী। এঁকে দুর্গার একটি রূপভেদ মনে করা হয়। সংস্কৃত ভাষায় একানংশা শব্দের অর্থ "অদ্বিতীয় ও অংশবিহীন দেবী"। এটি পূর্ণিমা তিথিরও নাম। মৎস্য পুরাণ (ষোলো। ১৭) মতে, একানংশা উমার কালী-সদৃশ একটি রূপ। গবেষক এস. সি. মুখার্জির মতে, হরিবংশে একানংশাকে বিষ্ণুর একটি শক্তি বলে উল্লেখ করা হয়েছে। তিনি শিশু কৃষ্ণকে কংসের হাত থেকে রক্ষা করতে নন্দের কন্যা রূপে এসেছিলেন। হরিবংশ (দুই।৪।৩৭-৪১) মতে, বৃষ্ণিরা একানংশাকে পূজা করতেন। মথুরা অঞ্চলে বাসুদেব কৃষ্ণ, বলরাম ও তাদের বোন একানংশার মধ্যে পারিবারিক সম্পর্ক দর্শানো একাধিক নিদর্শন পাওয়া গিয়েছে। এগুলিকে প্রথম সহস্রাব্দের প্রথম দিককার কীর্তি বলে মনে করা হয়। Hawley, John Stratton and Donna Marie Wolf (1986) (ed.) The Divine Consort: Rādhā and the Goddesses of India, Boston: Beacon Press, আইএসবিএন ০-৮০৭০-১৩০৩-X, p.372 Bhattacharji, Sukumari (2000). The Indian Theogony: Brahmā, Viṣṇu and Śiva, New Delhi: Penguin, আইএসবিএন ০-১৪-০২৯৫৭০-৪, p.89 Hudson, Dennis (1986) Piņņai, Krishna's Cowherd Wife in John Stratton Hawley and Donna Marie Wolf ed. The Divine Consort: Rādhā and the Goddesses of India, Boston: Beacon Press, আইএসবিএন ০-৮০৭০-১৩০৩-X, p.256 Bhattacharji, Sukumari (2000). The Indian Theogony: Brahmā, Viṣṇu and Śiva, New Delhi: Penguin, আইএসবিএন ০-১৪-০২৯৫৭০-৪, p.173 Singh, Upinder (২০০৮)। A History of Ancient and Early Medieval India: From the Stone Age to the 12th Century। Delhi: Pearson Education। পৃষ্ঠা 436–7। আইএসবিএন 978-81-317-1677-9।
আনোয়ারউল্লাহ চৌধুরী

অধ্যাপক আনোয়ারউল্লাহ চৌধুরী ঢাকা বিশ্ববিদ্যালয়র ২৪ তম উপাচার্য ছিলেন। তিনি এই বিশ্ববিদ্যালয়ে নৃ-বিজ্ঞান বিভাগ প্রতিষ্ঠা করেন এবং তার প্রথম বিভাগীয় প্রধান হিসেবে দায়িত্ব পালন করেন। ২০০২ সালের ২৩ জুলাই রাতে ঢাকা বিশ্ববিদ্যালয়ের শামসুন্নাহার হলের পুলিশী হামলার ঘটনায় ছাত্র-ছাত্রীরা অধ্যাপক চৌধুরীকে দোষী সাব্যস্ত করে তার পদত্যাগ দাবী করে। অধ্যাপক চৌধুরীর পদত্যাগের দাবীতে ঢাকা বিশ্ববিদ্যালয়ের ইতিহাসের সবথেকে বড় ছাত্র-ছাত্রীদের সমাগম ঘটে। ফলশ্রুতিতে, তৎকালীন প্রধানমন্ত্রী বেগম খালেদা জিয়ার অনুরোধে তিনি ২০০২ সালের ৩১ জুলাই পদত্যাগ করেন। এরপর তিনি বাহারাইনে বাংলাদেশের রাষ্ট্রদুতের দায়িত্ব পালন করেন। বর্তমানে তিনি আবার ঢাকা বিশ্ববিদ্যালয়ে ফিরে এসেছেন। "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ ডিসেম্বর ২০১৮।
কালো শিরস্ত্রাণযুক্ত ধনেশ

কালো শিরস্ত্রাণযুক্ত ধনেশ (Ceratogymna atrata) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। সকল ধনেশ পাখির মতো এরও রয়েছে নিচের দিকে বাঁকানো লম্বা ও শক্ত ঠোঁট৤ এদেরকে প্রধানত পাওয়া যায় অ্যাঙ্গোলা, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, আইভরি কোস্ট, বিষুবীয় গিনি, গাবন, ঘানা, গিনি, লাইবেরিয়া, নাইজেরিয়া, সিয়েরা লিওন, সুদান, টোগো এবং উগান্ডা প্রভৃতি দেশে। BirdLife International (২০১২)। "Ceratogymna atrata"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://www.freesound.org/samplesViewSingle.php?id=56549 ওয়েব্যাক মেশিনে আর্কাইভকৃত ১৫ আগস্ট ২০১১ তারিখে Downloadable Audio file of the sounds of the Black Casqued Hornbill
হলুদ শিরস্ত্রাণযুক্ত ধনেশ

হলুদ শিরস্ত্রাণযুক্ত ধনেশ (Ceratogymna elata), হল ধনেশ প্রজাতির একধরনের পাখি যারা বিউসেরোটিডি পরিবারের অন্তর্ভুক্ত। এদেরকে প্রধানত পাওয়া যায় পশ্চিম আফ্রিকার উপকূলীয় বনভূমিতে। পশ্চিম আফ্রিকার বনভূমির মধ্যে এই ধনেশ হল অন্যতম বড় আকারের ধনেশ। প্রাপ্তবয়স্কদের ওজন ২ কেজি পর্যন্ত হতে পারে। এরা প্রধানত বনভূমির শামিয়ানাতে বসবাস করে এবং মাঝে মাঝে মাটিতে নেমে খাদ্য গ্রহণ করে। এরা ছোটো ছোটো পরিবারে বসবাস করে যেখানে একজন প্রাপ্তবয়স্ক পুরুষ এবং একজন প্রাপ্তবয়স্ক মহিলা থাকবেই। আর এই পরিবারে থাকে ১ থেকে ২ টো অপ্রাপ্তবয়স্ক পাখি। যদিও তারা কোন পিঁপড়ের বাসা বা উইয়ের ঢিপি থেকে খাদ্য গ্রহণ করবার সময়ে দলবদ্ধ ভাবে জমায়েত হয়। এরা মাঝে মাঝে সুশোভিত ঈগলের দ্বারা শিকার হয়ে থাকে। যখন কোন ঈগল তাদের শিকার করতে আসে তখন তারা আচমকা দলবদ্ধ ভাবে প্রকাশ করে নিজেদের এবং অদ্ভুত রকমের এক শব্দ বার করে মুখ দিয়ে যাতে ঈগলরা আচমকা আকস্মিত এরম ব্যবহারে তাদের অঞ্চল ছেড়ে চলে যেতে বাধ্য হয়। সাম্প্রতিক গবেষণাতে দেখা গেছে যে এই পাখিরা ডায়ানা বানরদের মতোই মুখ দিয়ে আওয়াজ করে ঈগলের উপস্থিতি বুঝিয়ে দেয়। বানরদের ক্ষেত্রে এরা মুখ দিয়ে আওয়াজ করে চিতা বাঘের আওয়াজ বুঝিয়ে দেয় কিন্তু ধনেশদের ক্ষেত্রে তারা ঈগলের জন্য এই আওয়াজ ব্যবহার করে থাকে। জীববিজ্ঞানী অলিভিয়া জাডসন প্রথম এই প্রজাতির ধনেশদের চিহ্নিত করেন এবং বলেন যে তাদের মাথার চুল অ পালকের রঙ তাদেরকে দেখতে অনেকটা বন্য করে তুলেছে। Rainey, H. J., Zuberbühler, K., & Slater, P. J. B. (2004). Hornbills can distinguish between primate alarm calls. Proceedings of the Royal Society of London Series B, 271, 755-759. BirdLife International (২০১২)। "Ceratogymna elata"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ‘Leopard Behind You!’ by Olivia Judson, NY Times, October 6, 2009. She also comments on hornbill reactions to alarm calls in this article.
সবুজলেজা মৌটুসি

সবুজলেজা মৌটুসি (বৈজ্ঞানিক নাম: Aethopyga nipalensis) Nectariniidae (নেক্টার্নিডি) গোত্র বা পরিবারের অন্তর্গত Aethopyga (ইথোপিগা) গণের অন্তর্ভুক্ত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সবুজলেজা মৌটুসি বৈজ্ঞানিক নামের অর্থ নেপালি লালকোমর (গ্রিক: aithos = আগুনরঙা, puge = কোমর; nipalensis = নেপালের)। সারা পৃথিবীতে এক বিশাল এলাকা জুড়ে এরা বিস্তৃত, প্রায় লক্ষ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। "Aethopyga nipalensis"। The IUCN Red List of Threatened Species। সংগ্রহের তারিখ ১৮ অক্টোবর ২০১৩।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ১০৪। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ৫২৫–৬।  "Green-tailed Sunbird, Aethopyga nipalensis"। BirdLife International। সংগ্রহের তারিখ ২০১৩-০৯-১৮। [স্থায়ীভাবে অকার্যকর সংযোগ] পাখি প্রবেশদ্বার উইকিমিডিয়া কমন্সে সবুজলেজ মৌটুসি সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: সবুজলেজ মৌটুসি আলোকচিত্র ওয়েব্যাক মেশিনে আর্কাইভকৃত ৫ মার্চ ২০১৬ তারিখে, Oriental Bird Images.
৩ মার্চ

৩ মার্চ গ্রেগরীয় বর্ষপঞ্জী অনুসারে বছরের ৬২তম (অধিবর্ষে ৬৩তম) দিন। বছর শেষ হতে আরো ৩০৩ দিন বাকি রয়েছে। ১৫৭৫ - তুকারয়ের যুদ্ধে মুঘল সম্রাট আকবরের বাহিনী বাংলার বাহিনীকে পরাজিত করে। ১৭০৭ - মুঘল সম্ৰাট আওরঙ্গজেবের মৃত্যু হয়। যুবরাজ মুয়াজ্জম আওরঙ্গজেবের উত্তরাধিকারীর দায়িত্ব গ্রহণ করেন ও বাহাদুর শাহ (প্রথম) নাম ধারণ করেন। ১৮৬১ - রাশিয়ায় ভূমিদাস প্রথা বিলুপ্তি করা হয়। ১৮৭৮ - যুদ্ধ অবসানের পর রুশ-তুর্কি শান্তি চুক্তি স্বাক্ষর। ১৯০৬ - অনুশীলন সমিতির মুখপাত্র ‘যুগান্তর’ প্রকাশিত হয়। ১৯২৪ - তুরস্কের জাতীয় পরিষদ কর্তৃক খিলাফত বিলুপ্ত ঘোষণা। ১৯৪৯ - ঢাকা বিশ্ববিদ্যালয়ে নিম্ন কর্মচারীদের ধর্মঘট। ১৯৬৫ - শহীদ সোহরাওয়ার্দীর বড় ভাই বিশিষ্ট শিক্ষাবিদ শিল্পকলা বিশারদ শাহেদ সোহরাওয়ার্দীর মৃত্যু। ১৯৬৯ - ভারতে প্রথম দ্রুতগামী রাজধানী এক্সপ্রেস ট্রেন (হাওড়া ও নতুন দিল্লীর মধ্যে) চালু হয়। ১৯৭১ - "আমার সোনার বাংলা, আমি তোমায় ভালবাসি" - কবিগুরু বিশ্বকবি রবীন্দ্রনাথ ঠাকুর রচয়িত এই গানটিকে ঢাকা শহরের পল্টন ময়দানে ঘোষিত ইশতেহারে বাংলাদেশের প্রস্তাবিত জাতীয় সঙ্গীত হিসাবে ঘোষণা করা হয়। ১৯৭১ - বঙ্গবন্ধু শেখ মুজিবুর রহমানের আহ্বানে অসহযোগ আন্দোলন শুরু। ১৯৭২ - বাংলাদেশ রাইফেলস প্রতিষ্ঠিত হয়। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় শ্রীলঙ্কা ও সোয়াজিল্যান্ড। ১৯৭৪ - তুর্কি ডিসি -১০ বিমান বিধ্বস্ত হয়ে ৩৪৬ জন নিহত। ১৯৭৬ - বাঙালি জাতীয়তাবাদের পরিবর্তে বাংলাদেশ সরকার ‘বাংলাদেশী’ জাতীয়তাবাদ প্রবর্তন করেন। ১৯৭৮ - জাতীয় স্মৃতিসৌধের নকশা অনুমোদন। ১৯৯১ - এস্তোনিয়া ও লাতভিয়া সোভিয়েত ইউনিয়ন থেকে বিচ্ছিন্ন হওয়ার পক্ষে ভোট দেয়। ২০০৫ - রাজধানীতে যোগাযোগ ব্যবস্থার উন্নয়নসহ যানজট নিরসনের অংশ হিসেবে ২৯ কিলোমিটার দীর্ঘ সদরঘাট আশুলিয়া নৌপথ উদ্বোধন। (বাংলাদেশ) ১৮৩৯ - ভারতের মহান উদ্যোগপতি ও টাটা গ্রুপের সংস্থাপক জামশেদজী টাটা।(মৃ.১৯০৪) ১৮৪৫ - গেয়র্গ কান্টর, জার্মান গণিতবিদ ও দার্শনিক। ১৮৪৭ - আলেকজান্ডার গ্রাহাম বেল, স্কটিশ বিজ্ঞানী এবং উদ্ভাবক।(মৃ.১৯২২) ১৮৯৩ - প্যারীমোহন সেনগুপ্ত বাঙালি কবি প্রবন্ধকার ও শিশুসাহিত্যিক ।(জ.১৯৪৭) ১৮৯৯ - বাংলা চলচ্চিত্রের স্বনামধন্য কমিক অভিনেতা তুলসী চক্রবর্তী। (মৃ.১৯৬১) ১৯০৮ - শক্তিরঞ্জন বসু, ভারতের স্বাধীনতা আন্দোলনের কর্মী ও সমাজসেবী (মৃ.১৯৮৪) ১৯৩১ - উস্তাদ গোলাম মুস্তফা খান, ভারতের হিন্দুস্তানি শাস্ত্রীয় সংগীত শিল্পী। (জ.২০১৭) ১৯৫০ - শেখ সাদী খান, বাংলাদেশী সুরকার ও সঙ্গীত পরিচালক। ১৫৮১ - চতুর্থ শিখ গুরু রামদাসের মৃত্যু। ১৭০৩ - রবার্ট হুক, প্রকৃতি দার্শনিক ,স্থপতি ও বহুশাস্ত্রবিদ। ১৭০৭ - আওরঙ্গজেব, মুঘল সম্ৰাট। ১৯৮৩ - এর্জে, বেলজীয় কমিক্স লেখক ও চিত্রকর। ১৯৯২ - সুকুমার সেন, শিক্ষাবিদ, ভাষাবিদ ও গবেষক।(জ.১৬/০১/১৯০০) ২০০০ - ভারতের স্বাধীনতা সংগ্রামের বিপ্লবী বিমল দাশগুপ্ত।(জ.১৯১০) ২০১৬ - মার্টিন ক্রো, নিউজিল্যান্ডীয় ক্রিকেটার, ধারাভাষ্যকার ও লেখক। ২০২০ - শুদ্ধানন্দ মহাথের, বাংলাদেশী বৌদ্ধ ভিক্ষু ও বৌদ্ধ ধর্মীয় পণ্ডিত। ২০২৩ - ষষ্ঠীপদ চট্টোপাধ্যায়, পাণ্ডব গোয়েন্দা সিরিজের গোয়েন্দাসাহিত্য খ্যাত ভারতীয় বাঙালি সাহিত্যিক। ২০২৪ - রণেন আয়ন দত্ত, ভারতীয় বাঙালি শিল্পী। (জ.১৯২৭) বিশ্ব জন্ম-ত্রুটি দিবস (২০১৫ সাল থেকে পালিত) ৷ বিশ্ব বন্যপ্রাণী দিবস ৷ বিশ্ব শ্রবণ দিবস আন্তর্জাতিক কর্ণসেবা দিবস ৷ স্বাধীনতার ইশতেহার পাঠ দিবস (বাংলাদশ) ৷ উইকিমিডিয়া কমন্সে ৩ মার্চ সংক্রান্ত মিডিয়া রয়েছে। "রণেন আয়ন দত্তের প্রয়াণ"। সংগ্রহের তারিখ ২০২৪-০৩-০৫।
কুন-দ্গা'-দ্বাং-ফ্যুগ (দ্ব্যর্থতা নিরসন)

কুন-দ্গা'-দ্বাং-ফ্যুগ (সাক্য ত্রিজিন) - সা-স্ক্যা বৌদ্ধ ধর্মসম্প্রদায়ের ঊনবিংশ সা-স্ক্যা-খ্রি-'দ্জিন কুন-দ্গা'-দ্বাং-ফ্যুগ (ঙ্গোরছেন) - সা-স্ক্যা বৌদ্ধ ধর্মসম্প্রদায়ের ঊনবিংশ ঙ্গোর-ছেন এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
দ্য টেমিং অব দ্য শ্রু

দ্য টেইমিং অফ দ্য শ্রু (ইং: The Taming of the Shrew) ইংরেজ কবি ও নাট্যকার উইলিয়াম শেক্সপিয়ারের লেখা একটি নাটক। এর অধিকাংশ ঘটনা ঘটেছে ইতালির পাদোয়া এই শহরে। এটি একটি হাস্যরসাত্মক নাটক । নাটকটির রচনাকাল ১৫৯০-৯২ খ্রিষ্টাব্দ বলে অনুমিত। বাংলা ভাষায় এটি অনূদিত হয়েছে। অনুবাদে এর নাম রাখা হয়েছে মুখরা রমণী বশীকরণ। ১৯০৮ থেকে ১৯৯৪ খ্রি. পর্যন্ত কালপর্বে এই নাটকের ওপর ভিত্তি করে বিশ্বব্যাপী ২৮টি চলচ্চিত্র নির্মাণ করা হয়েছে। দ্য টেইমিং অফ দ্য শ্রু ক্যাথেরিনা মিনোলা’র কাহিনী। এই মহিলার স্বভাব কর্কশ, ব্যবহার চণ্ডালী। একে বিয়ে করে পিত্রুশিও। কী করে ধীরে ধীরে সুকৌশলে পিত্রুশিও ঐ বদস্বভাবী, দুর্বিনীত স্ত্রীকে অনুগত, মিষ্টভাষিণী নারীতে রূপান্তর করতে সক্ষম হয় তাই নিয়ে এই মজার নাটক। ক্যাথরিনা (কেট) মিনোলা - নাম ভূমিকা বিয়াঙ্কা মিনোলা - কেটের বোন ব্যাপ্টিস্টা মিনোলা - কেট ও বিয়াঙ্কার পিতা পেত্রুচিও - কেটের পাণিপ্রার্থী গ্রেমিও - বিয়াঙ্কার বয়স্ক পাণিপ্রার্থী লুসেনশিও - বিয়াঙ্কার পাণিপ্রার্থী হর্টেনশিও - বিয়াঙ্কার পাণিপ্রার্থী ও পেত্রুচিওর বন্ধু গ্রুমিও - পেত্রুচিওর ভৃত্য ট্রানিও - লুসেনশিওর ভৃত্য ভিনসেন্তিও - লুসেনশিওর পিতা বায়োন্দেল্লো - লুসেনশিওর চাকর উইডো - হর্টেনশিওর কর্তৃক পাণিপ্রার্থী কার্টিস - পেত্রুচিওর চাকর নাথানিয়েল - পেত্রুচিওর চাকর জোসেফ - পেত্রুচিওর চাকর পিটার - পেত্রুচিওর চাকর নিকোলাস - পেত্রুচিওর চাকর ফিলিপ - পেত্রুচিওর চাকর স্পার্ক নোটস্‌ উইকিউক্তিতে দ্য টেমিং অব দ্য শ্রু সম্পর্কিত উক্তির সংকলন রয়েছে। বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: The Taming of the Shrew উইকিমিডিয়া কমন্সে দ্য টেমিং অব দ্য শ্রু সংক্রান্ত মিডিয়া রয়েছে। The Taming of the Shrew – at Project Gutenberg. The Taming of the Shrew লিব্রিভক্সে পাবলিক ডোমেইন অডিওবই (ইংরেজি) দ্য টেইমিং অফ দ্য শ্রু নাটক ওয়েব্যাক মেশিনে আর্কাইভকৃত ১৯ মে ২০২১ তারিখে The Taming of the Shrew ওয়েব্যাক মেশিনে আর্কাইভকৃত ১৬ জুলাই ২০১৯ তারিখে – scene-indexed HTML version of the play. The Taming of the Shrew – searchable HTML version with notes, line numbers and scene summaries. The Taming of the Shrew – scene-indexed and searchable HTML version of the play. The Taming of the Shrew – PDF version, with original First Folio spelling. The Taming of the Shrew Home Page at Internet Shakespeare Editions. The Taming of the Shrew at Shakespeare Illustrated. ইন্টারনেট মুভি ডেটাবেজে The Taming of the Shrew (ইংরেজি) (১৯২৯) ইন্টারনেট মুভি ডেটাবেজে The Taming of the Shrew (ইংরেজি) (১৯৬৭) ইন্টারনেট মুভি ডেটাবেজে The Taming of the Shrew (ইংরেজি) (১৯৮০) টেমপ্লেট:দ্য টেমিং অব দ্য শ্রু
দ্কোন-ম্ছোগ-'ফেল-বা

দ্কোন-ম্ছোগ-'ফেল-বা (ওয়াইলি: dkon mchog 'phel ba) (১৪৪৫-১৫১৪) তিব্বতের ঙ্গোর-এ-বাম-ছোস-ল্দান বৌদ্ধবিহারের সপ্তম প্রধান বা ঙ্গোর-ছেন ছিলেন। দ্কোন-ম্ছোগ-'ফেল-বার পিতার নাম ব্ক্রা-শিস-লেগ্স-পা (ওয়াইলি: bkra shis legs pa) এবং মাতার নাম ছিল বু-'দ্রেন-স্ক্যিদ (ওয়াইলি: bu 'dren skyid)। জন্মের সময় তার নাম রাখা হয় আ-রিগ-দ্পাল (ওয়াইলি: a rig dpal)। সাত বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট দীক্ষালাভ করেন ও রিন-ছেন-র্নাম-র্গ্যাল (ওয়াইলি: rin chen rnam rgyal) নামক ভিক্ষুর নিকট শিক্ষালাভ করেন। তিনি 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন ও কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট শিক্ষার্থীর শপথ এবং এবং দ্পাল-ল্দান-র্দো-র্জে নামক পঞ্চম ঙ্গোর-ছেন ও গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের নিকট ভিক্ষুর শপথ গ্রহণ করেন। ১৪৮৬ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের সপ্তম প্রধানের পদে নির্বাচিত হন। তার উল্লেখযোগ্য শিষ্য ছিলেন 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন, গ্রাগ্স-পা-ব্লো-গ্রোস নামক পঁচিশতম সা-স্ক্যা-খ্রি-'দ্জিন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন, গ্লো-বো-ম্খান-ছেন-ব্সোদ-নাম্স-ল্হুন-গ্রুব প্রভৃতি। Gardner, Alexander (2011-08)। "The Seventh Ngor Khenchen, Konchok Pelwa"। The Treasury of Lives: Biographies of Himalayan Religious Masters। সংগ্রহের তারিখ 2014-05-02।  এখানে তারিখের মান পরীক্ষা করুন: |তারিখ= (সাহায্য) Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.
মুস-ছেন-সাংস-র্গ্যাস-রিন-ছেন

মুস-ছেন-সাংস-র্গ্যাস-রিন-ছেন (ওয়াইলি: mus chen sangs rgyas rin chen) (১৪৫০-১৫২৪) তিব্বতের ঙ্গোর-এ-বাম-ছোস-ল্দান বৌদ্ধবিহারের অষ্টম প্রধান বা ঙ্গোর-ছেন ছিলেন। মুস-ছেন-সাংস-র্গ্যাস-রিন-ছেনের পিতার নাম স্কু-দ্বোন-দ্কোন-ম্ছোগ-লেগ্স (ওয়াইলি: sku dbon dkon mchog legs) এবং মাতার নাম ছিল ছোস-স্ক্যোং-র্গ্যাল-মো (ওয়াইলি: chos skyong rgyal mo)। এগারো বছর বয়সে তিনি মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধানের নিকট শিক্ষার্থীর শপথ এবং আঠাশ বছর বয়সে গ্রুব্স-ছেন-দ্কোন-ম্ছোগ-ব্লো-গ্রোস (ওয়াইলি: grubs chen dkon mchog blo gros) ও দ্পাল-ল্দান-র্গ্যাল-পো (ওয়াইলি: dpal ldan rgyal po) নামক দুই পন্ডিতের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন ছোস-গ্রাগ্স-র্গ্যা-ম্ত্শো নামক সপ্তম র্গ্যাল-বা-কার্মা-পা, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা নামক সপ্তম ঙ্গোর-ছেন প্রভৃতি। পরবর্তীকালে তিনি ঙ্গোর-এ-বাম-ছোস-ল্দান বৌদ্ধবিহারের অষ্টম প্রধানের পদে নির্বাচিত হন। তার উল্লেখযোগ্য শিষ্য ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন প্রভৃতি। তিনি খ্রিদ-য়িগ (ওয়াইলি: khrid yig) নামক মার্গফল বিষয়ক একটি গ্রন্থ রচনা করেন। Townsend, Dominique (2010-06)। "The Eighth Ngor Khenchen, Muchen Sanggye Rinchen"। The Treasury of Lives: Biographies of Himalayan Religious Masters। সংগ্রহের তারিখ 2014-05-02।  এখানে তারিখের মান পরীক্ষা করুন: |তারিখ= (সাহায্য) Jackson, David. 1989. "Sources on the Chronology and Succession of the Abbots of Ngor E-wam-chos-ldan." Berliner Indologische Studien, vol. 4/5, pp 49–93.